**Cum sunt mereu... (La o clinică de specialitate)**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

"Cum sunt mereu puțin din ce-aș fi preferat să nu deviu,

mă-ntreb: oare-i într-adevăr dorit să mă comport,

prezentu-mi, ca și când n-ar fi în general eșecul viu

al vechilor proiecte ce faptelor mi-au fost suport?

Cum sunt mereu prea slab dotat pentru-a putea pătrunde

ansamblul care întregește circumstanța printr-un gând,

mă-ntreb: ce cugetări mai acătării sau plăpânde

nu sunt, de fapt, decât vagi măști care instinctele ascund?

Cum sunt mereu surprins să-i văd pe cei pătrunși cu-adevarat

de rolul revelat de-un magic director de scopuri;

mă-ntreb: oare-i zadarnic a mă obosi, deliberat,

să nu prea mă încred cu asiduitate-n scopuri?

Cum sunt expus, ca orice om, divinelor tentații,

ce par că rațiunea pot orbi făr-a o amăgi;

mă-ntreb: oare-ntâmplarea de-a nu le simți ca alții,

ar trebui să mă convingă că mi-s ochii ignifugi?"

O asistentă care-l îngrijea

pe cel ce stresa cu-aste "adâncuri",

îi spuse: "– Epic!" (În timp ce gândea:

Iar o dă, ăsta, în yin și yanguri!)